LAOAG CITY – Naisubli iti St Luke's Medical Center idiay Manila ti anak ni Ilocos Norte First District Congressman Rodolfo Fariñas nga ni Board Member Ria Fariñas tapno dumalan ti surgery.
Segun ti kabagian dagiti Fariñas a ni Jesus Siazon Fariñas, kasapulan a dumalan ti surgery ti kaanakn na tapno maikkan ti tornilyo wenno plates ti collarbone tapno mai-align daytoy.
Kuna ni Fariñas, inrekomendar dagiti doctor ti ubing a Fariñas nga dumalan ti surgery tapno maiyurnos ti nag-stick out nga tulang iti abagana nga mangtudtudok iti kudil na.
Malagip a natukkol ti collarbone ti ubing a Fariñas idi nadungpar iti napukawan ti kontrol nga lugan bayat ti tabon ni dati a Congressman Mariano Nalupta Jr idi Setyembre 13 ita a tawen.
Malaksid ti pannakatukkol ti collarbone na ket natukkol pay ti tallo a tulang iti paragpag na, naabutan ti bara ken nasugatan ti dalem na.
ilo_Latn ilo_Latn ilo_Latn ilo_Latn ilo_Latn